CELEX: 62020TN0728
Language: el
Date: 2020-12-14 00:00:00
Title: Υπόθεση T-728/20: Προσφυγή της 14ης Δεκεμβρίου 2020 — OM κατά Επιτροπής

15.2.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 53/47
            
         
      Προσφυγή της 14ης Δεκεμβρίου 2020 — OM κατά Επιτροπής
      (Υπόθεση T-728/20)
      (2021/C 53/63)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα: OM (εκπρόσωπος: N. de Montigny, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση περί απορρίψεως της αίτησης για την επιστροφή των εξόδων 247-251 και 252-256·
               
            
                  —
               
               
                  να ακυρώσει την απόφαση της 23ης Μαρτίου 2020 περί απορρίψεως της διοικητικής ένστασης·
               
            
                  —
               
               
                  να καταδικάσει την καθής στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει, πρώτον, το παραδεκτό της προσφυγής της κατά της απόφασης που της κοινοποιήθηκε μέσω της από 23 Μαρτίου 2020 απόρριψης, της ένστασής της που κατατέθηκε στις 5 Δεκεμβρίου 2019, την οποία η προσφεύγουσα θεωρεί ως νέα απόφαση, εκδοθείσα κατόπιν νέας εξέτασης της κατάστασής της, μετά την αποδοχή από τη διοίκηση του κύριου λόγου ακυρώσεως που εξέθεσε με την πρώτη ένστασή της. Επί της ουσίας, η προσφεύγουσα προβάλλει τέσσερις λόγους.
      
                  1.
               
               
                  Με τον πρώτο λόγο προβάλλεται αντίφαση μεταξύ των αποφάσεων όσον αφορά τη μεταβολή της αιτιολογίας κατόπιν της απόδοσης στο παρελθόν παρόμοιων εξόδων.
               
            
                  2.
               
               
                  Με τον δεύτερο λόγο προβάλλεται έλλειψη ειδικής και εμπεριστατωμένης εξέτασης των αιτήσεων απόδοσης των επίμαχων εξόδων.
               
            
                  3.
               
               
                  Με τον τρίτο λόγο προβάλλεται έλλειψη σεβασμού του δικαιώματος ακρόασης.
               
            
                  4.
               
               
                  Με τον τέταρτο λόγο προβάλλεται πρόδηλο σφάλμα κατά την εκτίμηση του φακέλου.